දැයට කිරුළ ජාතික සංවර්ධන ප්‍රදර්ශනයේ හත්වැනි අදියර අම්පාර නගරය කේන්ද්‍ර කොට ගනිමින් ක්‍රියාත්මක වීමත් සමඟම අම්පාර නගරය හා ඒ අවට ජනතාවගේ අතමිට සරුවන කාලයක් උදා වී තිබේ.ප්‍රදර්ශනයත් සමඟ නගරයට ඇදෙන මහා ජන ගංඟාවට ආහාර සහ නවාතැන් ආදී පහසුකම් සලසමින් සිය ජීවනෝපාය මාර්ග ශක්තිමත් කර ගන්නට අම්පාර ජනතාව යුහුසුළුව සිටිති.නගරය ආශ්‍රිතව පවත්වගෙන යන ආපන ශාලා අතිශයින් දියුණුවට පත්ව ඇති අතර ජනතාවට සෞඛ්‍යාරක්ෂිත ආහාර වේලක් පහසු මිලකට ලබා ගැනීමට ඉඩකඩ සැලසීමට සෞඛ්‍ය අංශ කටයුතු කර තිබේ.